**РЕШЕНИЕ № ПВ – 94 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ-Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение(ИП)**: „**Изграждане на хидромелиоративни съоръжения – система за капково напояване, с цел напояване на масиви от лозови насаждения”**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони00

**Местоположение:** вимоти № 081001 – 0,500 дка, № 081003 – 0.600 дка; № 081004 – 2.000 дка; № 081005– 1.200 дка; № 081006 – 3.000 дка; № 081007 – 1.500 дка; № 081008– 2.000 дка; № 081009 – 3.201 дка; № 081010– 2.000 дка; № 081011 – 4.500 дка; № 081012– 4.999 дка; № 081013 – 9.700 дка; № 081014 – 4.500 дка; № 081015 – 1.000 дка; № 081016 – 0.802 дка; 081020– 2.700 дка; № 081022– 2.400 дка; № 081023– 2.000 дка; № 081024 – 2.000 дка; № 081025 – 2.500 дка; № 081026 – 2.500 дка; № 081027 – 2.900 дка; № 081028– 3.500 дка; № 081029– 1.600 дка; № 081030– 2.500 дка; № 081031 – 1.800 дка; № 081032– 1.500 дка; № 081033 – 2.300 дка; № 081034– 2.000 дка; № 081035– 1.700 дка; № 081036 – 3.300 дка; № 081037– 2.000 дка; № 081038 – 2.000 дка; № 081040– 1.000 дка; № 081041 – 2.000 дка; № 081042– 1.000 дка; № 081043– 4.500 дка; № 081045– 1.000 дка; № 081046– 1.500 дка; № 081047– 1.000 дка; № 081048– 1.400 дка; № 081049– 1.500 дка; № 081050– 1.200 дка; № 081051– 1.000 дка; № 081052– 1.000 дка; № 081053– 1.200 дка; № 081054– 1.700 дка; № 081055–2.100 дка; № 081056–1.500 дка; № 081057–1.000 дка; № 081058– 1.000 дка; № 081059– 1.700 дка; № 081061– 2.000 дка; № 081062– 2.200 дка; № 081063– 3.000 дка; № 081064– 1.000 дка; № 081065– 2.097 дка; № 081066– 1.000 дка; № 081067– 1.000 дка; № 081068– 1.000 дка; № 081070– 1.700 дка; № 081071– 1.600 дка; № 081072–1.000 дка; № 081073– 1.500 дка; № 081074– 1.500 дка; № 081075– 0.800 дка; № 081077– 1.500 дка; № 081078– 2.000 дка; № 081079– 1.200 дка; № 081080– 1.800 дка; № 081082– 1.000 дка; № 081083– 1.000 дка; № 081084–1.000 дка; № 081085– 0.800 дка; № 081087– 1.500 дка; № 081089– 1.500 дка; № 081090 – 1.000 дка; № 081091 – 1.500 дка; № 081092– 1.600 дка; № 081093 – 1.000 дка; № 081094 – 1.000 дка; № 081096– 4.000 дка; № 081097 –1.000 дка; № 081098 – 6.000 дка; № 081100 –2.300 дка; № 081102 –1.698 дка; № 081104 – 2.500 дка; № 081105 –2.500 дка; № 081106–3.501 дка; № 081107– 5.503 дка; № 081108–5.500 дка; № 081109– 1.000 дка; № 081110– 2.700 дка; № 081111– 1.000 дка; № 081112–1.000 дка; № 081113– 2.500 дка;№ 081115– 1.000 дка; № 081117–1.800 дка; № 081118– 2.000 дка; № 081119– 2.200 дка; № 081120– 2.500 дка; № 081123–0.800 дка; № 081124–0.800 дка; № 081125– 2.000 дка; № 081126– 1.500 дка; № 081127– 1.000 дка; № 081128– 1.300 дка; № 081129– 1.000 дка; № 081130–1.500 дка; № 081131–2.000 дка; № 081133–2.000 дка; № 081134– 6.000 дка; № 081135– 4.000 дка; № 081136– 2.000 дка; № 081137– 2.000 дка; № 081138–3.000 дка; № 081139– 1.001 дка; № 081140 – 1.201 дка; № 081141–0.800 дка; № 081142– 2.000 дка; № 081143–2.000 дка; № 081145– 2.200 дка; № 081146– 3.200 дка; № 081149– 2.000 дка; № 081150– 2.000 дка; № 081151– 2.000 дка; № 081153– 4.400 дка; № 081154– 6.601 дка; № 081156– 0.500 дка; № 081157– 0.500 дка; № 081159– 0.500 дка; № 081160–0.599 дка; № 081164–0.500 дка, землище на с. Отец Паисиево, община Калояново

**Възложител: ЗП Н. Христов**

**Характеристика на инвестиционното предложение:**

Инвестиционното предложение предвижда създаването на средно голям обект - лозов масив с площ 26,6903 хектара и система за капково напояване с цел напояване на лозовите насаждения. Осъществяването на инвестиционното предложение е необходимо поради:

- необходимостта от изпълнение на изискванията за предоставяне на финансова помощ от Национална програма за подпомагане на лозаро-винарския сектор за периода 2014 – 2018 г. по мярка „Преструктуриране и конверсия на лозя”;

- въвеждане на съвременна техника за управление на лозовите насаждения, чрез изграждане и употреба на хидромелиоративни съоръжения – система за капково напояване.

Като основен източник на вода за лозовия масив ще се използва съществуващ тръбопровод на Напоителни системи, намиращ се в лозовия масив.

За осъществяване на ИП ще се използва съществуващата пътна инфраструктура, без промяна и без необходимост от изграждане на нова.

Инвестиционното предложение попада в обхвата на т. 1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл. 2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите от масив 81, землище с. Отец Паисиево, община Калояново, в който се предвижда да се реализира инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000429 „Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.). Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал. 4 във връзка с ал.1 от Закона за биологичното разнообразие.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Редът на изпълнение на СМР за изграждане на система за капково напояване с цел напояване на масиви от лозовите насаждения, е както следва:

1. Извършват се изкопните работи по трасетата на разпределителните тръбопроводи. Изкопаната земна маса се поставя от едната страна на изкопа.

2. Поставят се тръбопроводите – доставените до обекта тръби за тръбопроводи се полагат в траншеята на изкопа от страната, свободна от земни маси. По тръбите, съставящи тръбопроводи се отбелязват по подходящ начин местата за водовземните отвори за поливните крила – всеки срещу съответния ред на насаждението. Пробиват се отвори с бормашина. В така направените отвори се монтират водовземните фитинги като от тях се извеждат къси парчета от гладък тръбопровод /т.нар. „мустаци”/, а на другия край посредством свързваща муфа се свързват същинските поливни крила.

3. Поливните крила се доставят на ролки. Чрез полиетиленова връзка се свързва със същинския поливен тръбопровод като всяко крило на съответната система се омотава от рулото с такава дължина, с която да се достигне до края на съответния ред. В края на всяко крило се извършва затапване на тръбопровода със специална фасонна част.

● В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.

* + - * Не се очаква въздейсвие върху атмосферния въздух, тъй като монтирането на системата за капково напояване се свежда до монтажни дейности, които не са свързани с емисии на шум и прахови замърсители.
      * Монтажните дейности, свързани със системата за капково напояване се свеждат до работи за полагане на тръбопроводи, поставяне на маркучи и капкообразуватели.
      * За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

В имоти - лозов масив с площ 26,6903 хектара, находящи се в землището на с. Отец Паисиево, община Калояново.

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в ите зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000429 „Рака Стряма”.

2. ИП ще се осъществи в границите на имотите, без да се налага заемане на допълнителни площи. Поради отдалечеността на имотите от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване на насаждения, е ограничен и локален в рамките на разглежданите имоти. Технологията за напояване в настоящото инвестиционно предложение е съобразена с теренните особености, водоизточника и схемата на засаждане.
* Монтирането на системата за капково напояване ще осигури ефективно отглеждане на насажденията с минимален разход на вода. Посредством дейността ще бъде намалено негативното въздействие на тенденциите за продължително засушаване през лятото, с което ще се повиши количеството и качеството на произвежданата продукция.
* Вероятността от поява на въздействие върху компонентите на околната среда от дейностите по изпълнението на проекта се определя като минимална. Въздействието върху водите ще бъде пряко, краткотрайно и временно в рамките на ежегодния поливен сезон. При осъществяването и експлоатацията на обекта няма да се формират отпадъчни води.
* По време на експлоатацията на инвестиционното предложение не се очаква отрицателно въздействие върху хората и върху тяхното здраве, както и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 4324/16.03.2017г. РЗИ-Пловдиве определила, че предвид характера и местоположението на инвестиционното предложение не се очаква здравен риск. Лозовият масив не попада в санитарно охранителни зони или други подобни защитени обекти.
* Реализацията на предложението не предполага трансгранично въздействие.

**V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Калояново и кметство с. Отец Паисиево. Общината и кметствота са информирали РИОСВ Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет.**

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 17.05.2017г.**

Директор на РИОСВ – Пловдив